**ՀԻՄՆԱՎՈՐՈՒՄ**

**«ՃԱՆՇԻՆ ԳՐՈՒՊ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ԿՈՂՄԻՑ ՆԱԽԱՏԵՍՎՈՂ ԳՈՐԾՈՒՆԵՈՒԹՅԱՆ ԻՐԱԿԱՆԱՑՄԱՆԸ ՆԱԽՆԱԿԱՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է «Շրջակա միջավայրի վրա ազդեցության գնահատման և փորձաքննության մասին» օրենքի 16-րդ հոդվածի 2-րդ և 3-րդ մասերի, Հայաստանի Հանրապետության կառավարության 19.11.2014թ. N 1325-Ն որոշմամբ սահմանված կարգի պահանջներին համապատասխան։

«ՃԱՆՇԻՆ ԳՐՈՒՊ» փակ բաժնետիրական ընկերությունը ցանկություն է հայտնել Հայաստանի Հանրապետության  Կոտայքի մարզի Աբովյան համայնքի՝  Մայակովսկի բնակավայրի վարչական տարածքում նախատեսվող 432 տեղանոց դպրոցի կառուցման աշխատանքներ իրականացնել, որի կապակցությամբ 2024թ. դեկտեմբերի 11-ին ժամը 12։00-ին Մայակովսկի բնակավայրի վարչական ղեկավարի նստավայրում տեղի է ունեցել հանրային քննարկում, որը մասնակիցների կողմից հավանության է արժանացել «ՃԱՆՇԻՆ ԳՐՈՒՊ»  փակ բաժնետիրական ընկերության կողմից Մայակովսկի բնակավայրի վարչական տարածքում նախատեսվող 432 տեղանոց դպրոցի կառուցման աշխատանքներ իրականացնելու վերաբերյալ ծրագիրը։

Աբովյան համայնքի ավագանու որոշման նախագծի ընդունման դեպքում՝ ընկերության կողմից օրենսդրությամբ սահմանված կարգով Մայակովսկի բնակավայրի վարչական տարածքում նախատեսվող 432 տեղանոց դպրոցի կառուցման  աշխատանքներ իրականացնելու դեպքում համայնքում կստեղծվեն աշխատատեղեր՝ որոնք կհամալրվեն հիմնականում Մայակովսկի գյուղի բնակիչներով, որի արդյունքում Մայակովսկի բնակավայրը կունենա նոր բարեկարգված դպրոց։

Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**